રાજય સરકારની નોકરીમાં ફિકસ વેતનમાં પાંચ વર્ષ સુધી પિસાઇ રહેલા ફિકસ પગારદારોએ તાજેતરમાં રાજયભરમાં ધરણાનો કાર્યક્રમ યોજતા અંતે રાજય સરકાર દ્વારા આ કર્મચારીઓને પગાર ઉપરાંત ૧૫૦૦ થી ૨૨૦૦ સુધીનું ભથ્‍થુ આપવા નિર્ણય લીધો છે. ફિકસ પગારદારોના પગારમાં કોઇ વધારો થશે નહીં પરંતુ તેમને ફિકસ પગાર ઉપરાંત વધારાનું ભથ્‍થુ નિયમીત રીતે દર મહિને મળશે. આ ભથ્‍થામાં દર વર્ષે વધારો થશે. જેથી ભથ્‍થુ વધતુ રહેવાથી ફિકસ પગારદારોને એક જ પગારમાં પાંચ વર્ષ સુધી કામ કરવાનો નિરાશાજનક અનુભવ ન થાય.